Piknė

Piknė () – estų griaustinio, žaibo, lietaus dievas, kurio žinioje derlingumas.

Įsivaizduotas kaip žaibo strėles svaidąs žilabarzdis senolis su lanku. Dievybės epitetai – Dangaus tėvas (Taevaisa), Vyriausiasis (Vanemb). Tikėta, kad tarp vietų, kur jis gyvena, yra Vehandu upė pietryčių Estijoje. Piknės vaido su velniu ir jo pakalikais vaizdinys įsitvirtino, vykstant christianizacijai.

Malda estų k., adresuota Piknei, pateikta pastoriaus Johannes Gutslaff darbe „Trumpa ataskaita ir pranešimas apie Estijoje klaidingai šventu pavadintą upelį Vehandą“ (Kurzer Bericht und Unterricht von der Falsch-heilig genandten Bäche in Lieffland Vöhhanda, 1644 m.). Nurodoma, kad Piknei, meldžiant sergėti laukus ir dosnaus derliaus, atnašaujamas jautis. Esama manančių, kad tekste randamas dievavardžio variantas Picker tėra spaudos klaida.Piknė. Visuotinė lietuvių enciklopedija. Nuoroda tikrinta 2025-01-11.

 Išnašos 

Kategorija:Estų mitologija
Kategorija:Griaustinio dievai